ติ๊ก ชิโร่

ติ๊ก ชิโร่ (เกิด: 25 กันยายน พ.ศ. 2504) มีชื่อจริงว่า มนัสวิน นันทเสน (ชื่อเดิม : ศิริศักดิ์ นันทเสน) เป็นนักร้อง นักแต่งเพลง มือกลองชาวไทย อดีตมือกลองวงพลอย

**ประวัติ**
มนัสวิน นันทเสน (ติ๊ก ชิโร่) เกิดที่อำเภอสีคิ้ว จังหวัดนครราชสีมา เป็นบุตรของนายชวลิต และนางสุดใจ นันทเสน เริ่มเล่นดนตรีตั้งแต่เป็นนักเรียนมัธยมศึกษาที่โรงเรียนราชสีมาวิทยาลัย  โดยตั้งวงกับเพื่อนใช้ชื่อวงว่า "แฟมิลี่" เล่นประจำที่ เอส.พี.ไนท์คลับ ต่อมาเปลี่ยนชื่อวงเป็น "เดอะ ดิสค์" และย้ายไปเล่นที่ โรงแรมโฆษะ จังหวัดขอนแก่น เปลี่ยนชื่อวงอีกครั้งเป็น "ดิสโก้คิสส์" ในช่วงนี้ย้อนกลับไปเล่นที่โคราช ในระหว่างที่ศึกษาที่วิทยาลัยเทคโนโลยีและอาชีวศึกษา วิทยาเขตภาคตะวันออกเฉียงเหนือ ก่อนจะมาประจำที่ขอนแก่นอีกครั้งที่ ซิลเวอร์สตาร์ จากนั้นย้ายมาประจำที่พัทยาและเปลี่ยนมาใช้ชื่อวงว่า "ริทึ่มมิ๊กซ์" และ "เซเลเบรชั่น" ตามลำดับ ได้รับการชักชวนจากฉันทนา กิตติยพันธ์ ให้มาเล่นประจำที่ เดอะคลับ และ ดิกเก้นผับ ในกรุงเทพฯ วงเซเลเบรชั่น ออกผลงานเพลงชุดเดียวคือ "คนชุดขาว" ใน พ.ศ. 2527 โดยสมาชิกทั้งเก้าคนแต่งกายด้วยชุดขาว พร้อมทั้งมีหน้ากากคลุมศีรษะ
เพื่ออำพรางใบหน้าที่แท้จริง  
หลังจากนั้น ติ๊ก ชิโร่ เข้าเป็นสมาชิกของวงพลอย ในตำแหน่งมือกลอง ซึ่งเป็นวงเฉพาะกิจที่แบ็คอัพให้ ดนุพล แก้วกาญจน์ ภายหลังพลอยก็ได้ออกงานในนามของวงมา 3 ชุด ในช่วงเวลาเดียวกัน เรวัต พุทธินันทน์ ได้ชักชวนให้ไปร่วม
เล่นแบ็คอัพในอัลบั้ม เต๋อ 2 และ เต๋อ 3 และคอนเสิร์ตใหญ่หลาย ๆ ครั้ง เมื่อพลอยยุบวง ติ๊ก ชิโร่ กลายเป็นนักร้องเดี่ยวของสังกัด นิธิทัศน์ โปรโมชั่น และสร้างผลงานหลายชุดเช่น "โชะ ไชโย" ในปี พ.ศ. 2533 "เต็มเหนี่ยว" ในปี พ.ศ. 2534 และได้ออกอัลบั้มตามมาอีกหลายชุด ในปี พ.ศ. 2548 ได้ย้ายมาสังกัด จีเอ็มเอ็ม แกรมมี่ ออกอัลบั้ม "โบราณแมน" และได้รับรางวัลศิลปิน ชายเดี่ยวยอดเยี่ยมประจำปี พ.ศ. 2548 ที่จัดโดยนิตยสารสีสันจากงานชุด "โบราณแมน"
ในปี พ.ศ. 2550  ติ๊ก ชิโร่ เป็นพรีเซ็นเตอร์ในการรณรงค์ให้ประชาชนออกกำลังกาย ซึ่งเป็นโครงการของ สำนักงานกองทุนสนับสนุนการสร้างเสริมสุขภาพ (สสส.) โดยแต่งเพลงชื่อ แค่ขยับ และมีมิวสิกวีดีโอออกอากาศทางช่อง 11 ในช่วงปี พ.ศ. 2550 
ติ๊ก ชิโร่ ได้รับเกียรติให้ขับร้องเพลง SEA GAMES SFC ในพิธีเปิดการแข่งขันกีฬา ซีเกมส์ 2007 ครั้งที่ 24 ที่จังหวัดนครราชสีมา
ใน พ.ศ. 2559 ติ๊ก ชิโร่ ได้เป็นโค้ชในรายการร้องเพลง The Voice Kids Thailand ( ซีซัน 4 - ปัจจุบัน ) โดยมี โค้ชลุลา , โค้ชแหม่ม , โค้ชโจ๊ก ร่วมด้วย และลูกทีมของโค้ชติ๊ก ศิริพงษ์ ศรีสุขา สามารถคว้าแชมป์ได้ใน ซีซันที่ 4
เดือนกันยายน พ.ศ. 2564 ติ๊ก ชีโร่ได้ร่วมมือกับเป็ก วงซีล (ปราชญ์ พงษ์ไชย) เปิดตัวค่ายเพลง LOMABin Entertainment (โลมาบินเอนเทอร์เทนเมนต์)

**ชีวิตส่วนตัว**
ดร. มนัสวิน นันทเสน (ติ๊ก ชิโร่) สมรสกับ พรรทิรา นันทเสน มีบุตรสาว 2 คน ชื่อ ชาเม - ชามันดา นันทเสน และ ยาหยี - เลอทีญา นันทเสน ด้านธุรกิจส่วนตัว ได้ทำร้านโดนัท Do Dee Dough (โด.ดี.โด) โดนัทสูตรน้ำตาลน้อย ตั้งแต่ปี พ.ศ. 2550

**การศึกษา**
 โรงเรียนอนุบาลอังคณานุกูล อ.สูงเนิน จ.นครราชสีมา (ปัจจุบัน โรงเรียนชื่อ ระดมวิทยานุสรณ์)- โรงเรียนวัดสระแก้ว อ.เมือง จ.นครราชสีมา- โรงเรียนไทยวิจิตรศิลป อาชีวะ- โรงเรียนราชสีมาวิทยาลัย อ.เมือง จ.นครราชสีมา- มหาวิทยาลัยเทคโนโลยีราชมงคลอีสาน นครราชสีมา คณะศิลปกรรม- ปริญญาตรี มหาวิทยาลัยราชภัฏสวนสุนันทา สาขารัฐประศาสนศาสตร์- สำเร็จหลักสูตร พ.ส.บ. พัฒนาสื่อสัมพันธ์สำหรับนักบริหาร กองทัพอากาศ 2551- ว่าที่ พันเอก พิเศษ สำเร็จหลักสูตร ผ.ก.ร. ผู้กำกับกำลังสำรองแห่งประเทศไทย- ปริญญาโท มหาวิทยาลัยธรรมศาสตร์ สาขารัฐประศาสนศาสตร์ (EPA) 2553- ปริญญาโท มหาวิทยาลัยนอร์ทกรุงเทพ สาขาบริหารธุรกิจ (MBA) 2553- ปริญญาเอก มหาวิทยาลัยกรุงเทพธนบุรี สาขารัฐประศาสนศาสตร์ (DPA) 2554

**ผลงานเพลง**
 ในนามวงเซเลเบรชั่น- อัลบั้ม คนชุดขาว (2527)
 ในนามวงพลอย- อัลบั้ม วงพลอย ชุดที่ 1 สุภาพบุรุษนักฝัน (2530)- อัลบั้ม วงพลอย ชุดที่ 2 สมาคมคนเจ็บๆ (2531)- อัลบั้ม วงพลอย ชุดที่ 3 พลอยชุด 3 (2532)
 ผลงานอัลบั้มเดี่ยว- อัลบั้ม โชะ ไชโย (สังกัด นิธิทัศน์ โปรโมชั่น) (ธันวาคม 2533) *** ล้านตลับ *** อัลบั้ม เต็มเหนี่ยว (สังกัด นิธิทัศน์ โปรโมชั่น) (เมษายน 2535) *** ล้านตลับ *** อัลบั้ม ยินดีต้อนรับ (สังกัด นิธิทัศน์ โปรโมชั่น)  (มีนาคม 2536)- อัลบั้ม ซ.ต.พ. (Q.E.D.) (ซึ่งต้องพิสูจน์) (สังกัด นิธิทัศน์ โปรโมชั่น) (กุมภาพันธ์ 2537)- อัลบั้ม ติ๊กเบอร์ 5 (มหาชน) (สังกัด นิธิทัศน์ โปรโมชั่น) (2539)- อัลบั้ม ย้อนยุคใหม่ (สังกัด นิธิทัศน์ โปรโมชั่น) (2540)- อัลบั้ม ทำปุ๋ย (สังกัด นิธิทัศน์ โปรโมชั่น) (2541)- อัลบั้ม โช๊ะ ลูกทุ่ง 1 2 3  (สังกัด มหาจักร เอนเตอร์เทนเม้นท์) (2541)- อัลบั้ม โบราณแมน (สังกัด มอร์ มิวสิค ในเครือบริษัท จีเอ็มเอ็ม แกรมมี่) (16 ธันวาคม 2548)
 อัลบั้มรวมเพลง- รวมญาติ (สิงหาคม 2536)- รวมญาติ 2 (สิงหาคม 2536)- 10 ปี​ ติ๊ก​ ชี​โร่​ (2540)- ในน้ำเชื่อม (2543)- นายแน่มาก (2544)- มะนาวโซดา (2546)- รวมฮิต หวานมันส์ (2555)- 25 ปี ติ๊ก ชิโร่ (15 พฤษภาคม 2558)- The Legend Of ติ๊ก ชิโร่ (18 เมษายน 2560)- WE LOVE TIK (7 มิถุนายน 2561)
 เพลงอื่นๆ- เพลง ใจจะทน เพลงประกอบละคร อวสานเซลส์แมน (พ.ศ. 2530)- เพลง วิมานมะพร้าว, ประคับประคอง เพลงประกอบละคร วิมานมะพร้าว (พ.ศ. 2537)- เพลง กำเนิดโลก เพื่อ  โรงละคร อลังการ เมืองพัทยา (พ.ศ. 2548)- เพลง เขาดีตรงไหน เพลงประกอบละคร ดวง (17 มกราคม พ.ศ. 2549)- เพลง ตั๊ดสู้ฟุด เพลงประกอบภาพยนตร์ ตั๊ดสู้ฟุด (พ.ศ. 2550)- เพลง เทวดาท่าจะแย่ ในอัลบั้มชุด มนต์เพลงคาราบาว (พฤษภาคม พ.ศ. 2550)- เพลง spirit friendship and celebration   เพื่อมหกรรมกีฬาแห่งเอเชียตะวันออกเฉียงใต้ (ซีเกมส์) (พ.ศ. 2550)- เพลง ขยับ = ออกกำลังกาย เพื่อ สำนักงานกองทุนสนับสนุนการส่งเสริมสุขภาพ (ส.ส.ส.) (พ.ศ. 2550)- เพลง (เต้นเต้นเต้น) เพื่อ โครงการเพื่อสุขภาพ โรงพยาบาล กล้วยน้ำไท (พ.ศ. 2551)- เพลง เพื่อประเทศไทย (พ.ศ. 2552)- เพลง ไม่ตกรุ่น ในอัลบั้ม Downtown Story Season 2 (28 พฤษภาคม พ.ศ. 2552)- เพลง ออกกำลังยกกำลังสอง เพื่อ สำนักงานกองทุนสนับสนุนการส่งเสริมสุขภาพ (ส.ส.ส.) (พ.ศ. 2553)- เพลง R. M. U. T. I. เพื่อ มหาวิทยาลัยราชมงคลอิสาน (พ.ศ. 2553)- เพลง คนไทยรักสายส่ง เพื่อ การไฟฟ้าฝ่ายผลิต ป้องกันการทำลายทรัพย์สินราชการ- เพลง บ้านเรา บ้านพ่อ ในอัลบั้ม ในอัลบั้ม ทองผืนเดียวกัน (สิงหาคม พ.ศ. 2554) - จัดทำขึ้นเพื่อเทิดพระเกียรติพระบาทสมเด็จพระเจ้าอยู่หัวฯ เนื่องในวโรกาสมหามงคลเฉลิมพระชนมพรรษาครบ 7 รอบ โดยรายได้ทูลเกล้าฯ ถวายโดยเสด็จพระราชกุศล ตามพระราชอัธยาศัย
*เพลง น้ำท่วมไม่มิดใจ จัดทำขึ้นเพื่ออุทิศให้ผู้ประสบอุทกภัย น้ำท่วมใหญ่ (16 ตุลาคม พ.ศ. 2554)
*เพลง ครองแผ่นดินโดยธรรม จัดทำขึ้นเพื่อ เฉลิมพระเกียรติพระบาทสมเด็จพระปรมินทรมหาภูมิพลอดุลยเดช (ธันวาคม พ.ศ. 2554)
*เพลง ราชันแห่งแผ่นดิน เพลงเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสที่พระองค์ทรงเจริญพระชนมพรรษา 84 พรรษา (ธันวาคม พ.ศ. 2554)- เพลง เพื่อนแก้ว เพื่อ รายการเพื่อนแก้ว ทาง ช่อง 9 โมเดิร์นไนน์ทีวี- เพลง เพื่อนซี้ผีเพี้ยน เพื่อ รายการ เพื่อนซี้ผีเพี้ยน ทางช่อง 7- เพลง คนต้นแบบ เพื่อ รายการ คนต้นแบบ ทางช่อง 5- เพลง พระมหาชนก เพื่อ รายการ พระมหาชนก ทางช่อง 5- เพลง ศีลห้า เพื่อ ทีวี ช่อง 9 โมเดิร์นไนน์ทีวี - เพลง Say yes for children เพื่อ องค์การยูนิเซฟ   - เพลง Say yes for children เพื่อ องค์การ สหประชาชาติ- เพลง Child line เพื่อ โครงการสายด่วนเด็ก 1387- เพลง ดูดม ด๋าวดาว เพื่อ  การแสดง เดี่ยว 8 อุดมแต้พานิช- เพลง สรรเสริญพระบารมี เพื่อ  การแสดง เดี่ยว 7.5 อุดมแต้พานิช- เพลง ดิ้น เพลงที่ถูกรับเชิญ เป็นเพลงของ Funky Burger- เพลง ห้องนอนคนจน ในอัลบั้มชุด กำลังใจให้สายัณห์ (ธันวาคม พ.ศ. 2556)- เพลง I Love You ร้องร่วมกับ เสก โลโซ ในอัลบั้ม EP.LOVE & PEACE (กรกฎาคม พ.ศ. 2557)- เพลง ตังเก ในอัลบั้มชุด หนึ่งก้าว ๖๐ เพื่อนพ้องร้องเพลงพงษ์เทพ (กันยายน พ.ศ. 2557)- เพลง สองรักสองวิญญาณ เพลงประกอบละคร 2 รัก 2 วิญญาณ (พ.ศ. 2558)- เพลง เก็บ ร้องร่วมกับ Blue Shade (มิถุนายน พ.ศ. 2558)
*เพลง เคยรักฉันบ้างไหม ในอัลบั้มชุด 20 ปี โลโซ เราและนาย (27 ตุลาคม พ.ศ. 2559)
*เพลง ฟ้าร้องไห้ (ตุลาคม พ.ศ. 2559) จัดทำขึ้นเพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร
*เพลง มองบนฟ้า จัดทำขึ้นเพื่อจากหัวใจที่เต็มเปี่ยมด้วยรักและศรัทธาในพระมหากรุณาธิคุณที่ทรงมีต่อพสกนิกรชาวไทย (ตุลาคม พ.ศ. 2560)
*เพลง ดี๊ดี ร้องร่วมกับ โจอี้ บอย และ ทัช ณ ตะกั่วทุ่ง (พฤศจิกายน พ.ศ. 2561)
*เพลง เชียร์ยูโร 2020 กับแอโร่ซอฟต์ (Version 2)
*เพลง Stay Home อยู่กับบ้าน ร้องร่วมกับ Greg Layne (เมษายน พ.ศ. 2563)
*เพลง รักจริง (ให้ดิ้นตาย) ร้องร่วมกับ COCKTAIL (กันยายน พ.ศ. 2563)
*เพลง Time Machine ร้องร่วมกับ Charme (กันยายน พ.ศ. 2563)- เพลง รักไม่ยอมเปลี่ยนแปลง เพลงประกอบละคร โชกุน 2 (พ.ศ. 2566)
 ผลงานการแต่งเพลง- แต่งเพลง จูนหัวใจ ขับร้องโดย กัญญาณี มุจจลินทร์กุล เพลงประกอบละคร วิมานมะพร้าว (พ.ศ. 2537)- แต่งเพลง น้านา / แต่งเพลง ก็ดี แก่ ธงไชย แมคอินไตย์ ในอัลบั้ม ธงไชย วิลเลจ พ.ศ. 2550- แต่งเพงเพลง บ้านนี้มีดาว แก่ รายการบ้านนี้มีดาว ของ บ.เอ็กแซก พ.ศ. 2552- แต่งเพลง ไทยแลนด์ เกมโชว์ เพื่อ บริษัท โชว์โนลิมิต พ.ศ. 2553 You Are The Best- แต่งเพลง พิธี เปิดและปิด กีฬาแห่งชาติ ขอนแก่นเกมส์ พ.ศ. 2555- แต่งเพลง น้ำท่วมไม่มิดใจจาก 32 ศิลปิน เพื่ออุทิศให้ผู้ประสบอุทกภัย น้ำท่วมใหญ่ พ.ศ. 2554- แต่งเพลง ไทยแลนด์ เกมโชว์ เพื่อ บริษัท โชว์โนลิมิต พ.ศ. 2554  My New Land- แต่งเพลง ไทยแลนด์ เกมโชว์ เพื่อ บริษัท โชว์โนลิมิต พ.ศ. 2553  You Are The Best- แต่งเพลง พิธีเปิดขอนแก่นเกมส์ เพื่อ การแข่งขัน กีฬาแห่งชาติ ขอนแก่นเกมส์ พ.ศ. 2555- แต่งเพลง พิธีปิดขอนแก่นเกมส์ เพื่อ การแข่งขัน กีฬาแห่งชาติ ขอนแก่นเกมส์ พ.ศ. 2555- แต่งเพลง กระทืบแบคทีเรีย จาก 300 ศิลปินและนักจิตอาษา เพื่ออุทิศให้ผู้ประสบอุทกภัย น้ำท่วมใหญ่ พ.ศ. 2555- แต่งเพลงแก่ การรณรงค์ ปณิธานล้านหัวใจ รักษ์วินัยจราจร การขับขี่อย่างปลอดภัย กทม. พ.ศ. 2555- แต่งเพลงแก่ การรณรงค์ 9 ความปลอดภัย กรมแรงงาน พ.ศ. 2555- แต่งเพลงแก่ การรณรงค์วันช้างไทย  รักช้าง พาช้างกลับบ้าน กรมท่องเที่ยว กระทรวงท่องเที่ยวและการกีฬา พ.ศ. 2556- แต่งเพลงแก่ ครูอ้อย ร่วมมือร่วมใจ เพื่อความสุขของประชาชนคนทั่วไป  แฮปปี้ สปิน Happy Spin พ.ศ. 2556- แต่งเพลงแก่ การรณรงค์ความปลอดภัย ในเทศกาล สงกรานต์ นุ่งเยอะ ห่มเยอะ บริษัท เทสโก้โลตัส พ.ศ. 2556

**ผลงานการแสดง**

**ละครโทรทัศน์**
 ละครโทรทัศน์ ผีขี้เหงา (2534) ออกอากาศทาง ช่อง 3- ละครโทรทัศน์ วิมานมะพร้าว (2537) ออกอากาศทาง ช่อง 7 - ละครโทรทัศน์ ศิลามณี (2537) ออกอากาศทาง ช่อง 7 (นักแสดงรับเชิญ)- ละครโทรทัศน์ ยอดตำรวจหญิง (2538) ออกอากาศทาง ช่อง 7- ละครโทรทัศน์ 111 (2539) ออกอากาศทาง ช่อง 7- ซิทคอม ระเบิดเถิดเทิง (2539-2548) ออกอากาศทาง ช่อง 5- ละครโทรทัศน์ ชมรมขนหัวลุก ตอน ความกลัวหมายเลข 0 (2540) ออกอากาศทาง ช่อง 5- ละครโทรทัศน์ ชมรมขนหัวลุก FRIDAY ตอน รวมพลคนกลัวผี ณ ป่าช้าวัดสามง่าม จ.นครปฐม (2540) ออกอากาศทาง ช่อง 5- ละครโทรทัศน์ อุบัติเหตุ (2541) ออกอากากาศทาง ช่อง 3- ละครโทรทัศน์ ม่วยจ๋า (2541) ออกอากากาศทาง ช่อง 7- ละครโทรทัศน์ รักสองภพ (2542) ออกอากาศทาง ช่อง 7- ละครโทรทัศน์ พ่อดอกประดู่ (2542) ออกอากาศทาง ช่อง 5- ละครโทรทัศน์ โซดากับชาเย็น (2542) ออกอากาศทาง ช่อง 5
*ละครโทรทัศน์ รักซึมลึก (2543) ออกอากาศทาง ช่อง 7
*ละครโทรทัศน์ บ้านไร่สายสวาท (2543) ออกอากาศทาง ช่อง 3- ละครโทรทัศน์ นังเหมียวย้อมสี (2545) ออกอากาศทาง ช่อง 3- ละครโทรทัศน์ สายลมกับแสงดาว (2545) ออกอากาศทาง ช่อง 5- ละครโทรทัศน์ เจ้าชายหัวใจเกินร้อย (2545) ออกอากาศทาง ช่อง 7- ละครโทรทัศน์ ผีขี้เหงา (2545) ออกอากาศทาง ช่อง 7- ละครโทรทัศน์ ทับเทวา (2546) ออกอากาศทาง ช่อง 7- ละครโทรทัศน์ อุ่นไอรัก (2547) ออกอากาศทาง ช่อง 7- ละครโทรทัศน์ นางสาวจริงใจกับนายแสนดี (2547) ออกอากาศทาง ช่อง 7- ซิทคอม กลิ้งไว้ก่อนพ่อสอนไว้ (2547) ออกอากาศทาง ช่อง 7- ละครโทรทัศน์ สาวน้อยร้อยล้าน (2549) ออกอากาศทาง ช่อง 7- ละครโทรทัศน์ ลอดลายมังกร (2549) ออกอากาศทาง ช่อง 5 - ละครโทรทัศน์ ดวง (2549) ออกอากาศทาง ช่อง 7- ละครโทรทัศน์ ตะวันรุ่งที่ทุ่งกระทิง (2549) ออกอากาศทาง ช่อง 7- ละครโทรทัศน์ ทาสรักทระนง (2550) ออกอากาศทาง ช่อง 5
*ซิทคอม รักต้องซ่อม (2550) ออกอากาศทาง ช่อง 5- ละครเทิดพระเกียรติฯ เรื่อง ลูกระนาด (2550) รับบทเป็น ศรทอง ออกอากาศทาง ช่อง 7- ซิทคอม หมอชิตสะกิดรัก (2551) ออกอากาศทาง ช่อง 7
*ซิทคอม บางรักซอย 9 (2553) ช่อง 9- ละครโทรทัศน์ สะใภ้พญายม (2555) ออกอากากาศทาง ช่อง 3 - ละครโทรทัศน์ คุณชายรณพีร์ (2556) ออกอากาศทาง ช่อง 3 - ละครโทรทัศน์ ฟ้าจรดทราย (2556) ออกอากาศทาง ช่อง 7 - ละครโทรทัศน์ ซินเดอเรลล่ารองเท้าแตะ (2556) ออกอากาศทาง ช่อง 7- ซิทคอม รูมเมท Roommate (2557) ออกอากาศทาง ช่องโมโน 29- ซิทคอม รักเต็มบ้าน (2557) ออกอากาศทาง ช่อง 7- ละครโทรทัศน์ มนตร์กาลบันดาลรัก (2562) ออกอากาศทาง ช่อง 7- ละครโทรทัศน์ แช่มช้อย (2564) ออกอากาศทาง ช่อง 3- ละครโทรทัศน์ สุดร้ายสุดรัก (2564) ออกอากาศทาง ช่อง 3 (รับเชิญ)- ซิทคอม Cat Radio TV ซีซั่น 2 (2565) ออกอากาศทาง ช่อง 3 (รับเชิญ)

**ภาพยนตร์**
 เฉิ่มเฉิ่มแล้วก็ฉ่ำ (2535) รับบท เฉิ่ม- เท่ ส้ม อ๋อง (2535) รับบท บริสุทธิ์- กองพันทหารเกณฑ์ ตอน แนวรักริมฟุตบาท (2539) รับบท สมหวัง- ผู้หญิง 5 บาป (2545) (รับเชิญ)- หลบผี ผีไม่หลบ (2546) รับบท อาจารย์สำอาง- ความรัก ความฝัน ความตาย (2548) รับบท บูน- บอดี้การ์ดหน้าเหลี่ยม 2 (2550) รับบท ครูสอนเต้น (รับเชิญ)- เชร็ค 3 (2550) (พากษ์เสียงเชร็ค ภาษาไทย)
*แอบถ่าย เดี่ยว 7 (2551)
*ผีตุ๋มติ๋ม (2553) (รับเชิญ)
*ผู้หญิง 5 บาป 2 (2553) (รับเชิญ)- อีเห็ดสดเผด็จศึก (2553) รับบท งามระยับ
*ส่ม ภัค เสี่ยน (2560) รับบท ติ๊ก ชิโร่

**ละครเวที**
 ละครเวที ทิ้งจักรมารักกันเถอะ (2549)
*ละครเวที ลูกคุณหลวง (2550)- ละครเวที แม่นาคพระโขนง เดอะมิวสิคัล (2552)

**พิธีกร**
 พิธีกรรายการ ป๊อก ป๊อก ป๊อก ออกอากาศทางช่อง 7 เป็นพีธีกรร่วมกับ จิ้ม ชวนชื่น , อรอนงค์ ปัญญาวงศ์ , สายธาร นิยมการณ์ และ คลาวเดีย จักรพันธุ์- พิธีกรรายการ เพื่อนแก้ว ออกอากาศทางช่อง 9- พิธีกรพิเศษร่วมกับ จี-จูเนียร์ รายการพิเศษ ฮัลโหลวันหยุด (พ.ศ. 2550) ออกอากาศทางช่อง 7- พิธีกรรายการ แหล ออกอากาศทางช่อง 3 / ทรูเฮฮา ทรูวิชั่นส์ ช่อง 66 เป็นพีธีกรร่วมกับ เจี๊ยบ เชิญยิ้ม- พิธีกรรายการ ไต๋ ต่อ แต้ม ออกอากาศทาง ททบ.5- พิธีกรรายการ ชุมชนคนแชร์ ออกอากาศทาง ไทยรัฐทีวี (13 กรกฎาคม - 29 กันยายน พ.ศ. 2558)
*โค้ชรายการ เดอะวอยซ์ คิดส์ ไทยแลนด์ ออกอากาศทาง พีพีทีวี, ไลน์ทีวี (ซีซั่น 4 (2559) - ปัจจุบัน)
*กรรมการในรายการ ดวลเพลงดัง ออกอากาศทางช่อง 7 (2561-ปัจจุบัน)

**คอนเสิร์ต (เดี่ยว)**
 คอนเสิร์ต 35 year of TiK Shiro the last live - ธันเดอร์โดม เมืองทองธานี (29 กันยายน 2561)- คอนเสิร์ต TiK Shiro ชัดเจน live in Concert - อิมแพค อารีน่า เมืองทองธานี (30 ตุลาคม 2552)- รายการ โลกดนตรี ติ๊ก ชิโร่ - ลานโลกดนตรี (12 สิงหาคม 2535 - 2537)- คอนเสิร์ต เปิดถ้ำ...มนุษย์ค้างคาว - MBK Hall (15 มิถุนายน 2534)- รายการ 7 สีคอนเสิร์ต ติ๊ก ชิโร่ - ลานเพลิน (2534-2535)

**รางวัลที่ได้รับ**
 รางวัลมือกลองยอดเยี่ยมแห่งประเทศไทย จากสมาคมดนตรีแห่งประเทศไทย พ.ศ. 2527- รางวัลโปรดิวเซอร์ยอดเยี่ยม จากสีสันอวอร์ด พ.ศ. 2535 จากอัลบั้ม เต็มเหนี่ยว- รางวัลนักร้องชายยอดเยี่ยม จากสีสันอวอร์ด พ.ศ. 2536 จากอัลบั้ม ยินดีต้อนรับ- รางวัลเมขลา ครั้งที่ 14 ประจำปี พ.ศ. 2537 นักแสดงสมทบชายดีเด่น จากละครเรื่อง วิมานมะพร้าว- รางวัลศิลปินชายเดี่ยวยอดเยี่ยม พ.ศ. 2548 จากสีสันอวอร์ด จากอัลบั้ม โบราณแมน- รางวัล Lifetime Achievement Award จาก The Guitar Mag Awards 2022

**คดีความ**
เมื่อวันที่ 10 ตุลาคม พ.ศ. 2567 เวลา 04:00 น. ติ๊ก ชิโร่ ได้ขับรถตู้ HYUNDAI STARIA (สีดำ) ชนรถจักรยานยนต์ ซึ่งเกิดเหตุที่บริเวณกลางสะพานข้ามแยกเทพรักษ์ ถนนสุขาภิบาล 5 แขวงออเงิน เขตสายไหม กรุงเทพมหานคร จึงทำให้คนซ้อนรถจักรยานยนต์เสียชีวิต 1 ราย คือ นางสาวเทียนพร ศิวพรพิทักษ์ หรือ "เมจิ" อายุ 28 ปี และยังมีคนขับรถจักรยานยนต์บาดเจ็บสาหัสจากการตกสะพานในความสูง 10 เมตร อีก 1 ราย คือ นายจักรภัทร ศิวพรพิทักษ์ หรือ "จูเนียร์" อายุ 21 ปี และได้ถูกนำตัวส่งโรงพยาบาลภูมิพลอดุลยเดช เพื่อรักษาอาการที่บาดเจ็บต่อไป โดยหลังเกิดเหตุ ติ๊กรับสารภาพและยืนรอมอบตัวแก่เจ้าหน้าที่ตำรวจได้ดำเยินคดี  ต่อมา ตำรวจให้ติ๊กไปเจาะเลือดเพื่อตรวจหาค่าแอลกอฮอล์ที่โรงพยาบาลอีกแห่ง ซึ่งเวลาต่อมาได้ข้อมูลจากติ๊กว่าไปเจาะเลือดที่โรงพยาบาลพญาไท นวมินทร์ โดยต้องรอค่าผลเลือด 3 วัน และแพทย์ประเมินอาการของติ๊กให้ติ๊กพักรักษาตัวที่โรงพยาบาล ต่อมา วันที่ 18 มกราคม พ.ศ. 2568 นายจักรภัทร ศิวพรพิทักษ์ หรือ จูเนียร์ คนขับรถจักรยานยนต์ที่บาดเจ็บสาหัสจากเหตุการณ์ตกสะพานครั้งนั้นได้เสียชีวิตลง หลังจากที่รักษาตัวในโรงพยาบาลเป็นเวลา 70 วัน ก่อนจะออกจากโรงพยาบาลไปอยู่ศูนย์พักฟื้น โดยเบื้องต้นแพทย์ได้แจ้งถึงสาเหตุการเสียชีวิตว่าเกิดจากอาการติดเชื้อที่ปอด 

**อ้างอิง**

**แหล่งข้อมูลอื่น**
  เพลงรักไม่ยอมเปลี่ยนแปลง date=2007-05-20 -  เจาะสัมภาษณ์สด ติ๊ก ชิโร่ เจ้าของผลงานใหม่ โบราณแมน date=2007-09-28 -  Facebook Official fanpage ติ๊ก ชิโร่- tikshirotoshirik

หมวดหมู่:นักแสดงชายชาวไทย
หมวดหมู่:บุคคลจากอำเภอสีคิ้ว
หมวดหมู่:นักร้องนักแต่งเพลงชาวไทย
หมวดหมู่:นักตีกลอง
หมวดหมู่:นักเต้นไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:บุคคลจากโรงเรียนสันติราษฎร์วิทยาลัย
หมวดหมู่:บุคคลจากโรงเรียนราชสีมาวิทยาลัย
หมวดหมู่:บุคคลจากมหาวิทยาลัยเทคโนโลยีราชมงคลอีสาน
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากคณะบริหารธุรกิจ มหาวิทยาลัยนอร์ทกรุงเทพ
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐศาสตร์ มหาวิทยาลัยกรุงเทพธนบุรี
หมวดหมู่:โค้ชเดอะวอยซ์ไทยแลนด์